Unctio infirmorum
Unctio infirmorum, sive extrema unctio, est sacramentum Ecclesiae Catholicae Romanae. Ut aegrotis praebeatur, expressis verbis iam in ea epistula, quae ad Iacobum apostolum adscribi solet, suadetur. Canone 998 Codicis Iuris Canonici haec constituta sunt: Unctio Infirmorum», qua Ecclesia fideles periculose aegrotantes Domino patienti et glorificato, ut eos allevet et salvet, commendat, confertur eos linendo oleo atque verba proferendo in liturgicis libris praescripta.